Hansa-Brandenburg

Hansa- und Brandenburgische Flugzeugwerke AG (HBF), eller blot Hansa-Brandenburg, var en tysk flyproducent, der under 1. verdenskrig fremstillede fly til det tyske flyvevåben og det østrig-ungarske flyvevåben.

Historie 
Den østrigske flypioner Igo Etrich grundlagde i 1914 flyfabrikken Brandenburgische Flugzeugwerke GmbH i byen Brandenburg an der Havel i det daværende Preussen, hvor Ernst Heinkel blev ansat som chefkonstruktør. I 1915 købte den italiensk-østrigske rigmand Camillo Castiglioni Brandenburgische Flugzeugwerke samt flyfabrikken 'Hansa-Flugzeug-Werke Hamburg Carl Caspar' i Hamburg-Fuhlsbüttel, hvorefter Castiglioni fusionerede de to virksomheder ind i sin eksisterende eksisterende virksomhed Deutsche Aero-Gesellschaft AG. Det nye selskab tog herefter navnet Hansa- und Brandenburgische Flugzeugwerke AG, og flyproduktionen blev koncentreret ved fabrikken i Brandenburg an der Havel.

I efteråret 1915 var virksomheden den største flyproducent i Tyskland med en aktiekapital på 1,5 millioner Reichsmark, 1.000 ansatte og to yderligere fabrikker i Rummelsburg nær Berlin og i Wandsbeck ved Hamburg.

Castiglionis flyfabrikker leverede fly til både Tyskland og Østrig-Ungarn under 1. Verdenskrig. Hansa-Brandenburg blev særlig kendt for sine søfly og rekognosceringsfly, der blev benyttet af den tyske Kejserlige Marine under krigen. I 1918 blev 'Boots- und Yachtwerft von Max Oertz' i Hamborg sluttet til virksomheden for at udvide produktionen af vandfly. Aktiekapitalen i selskabet var på dette tidspunkt 3 millioner Reichsmark.

Efter afslutningen af 1. Verdenskrig måtte Tyskland ved Versaillestraktaten i 1919 acceptere strenge vilkår, der bl.a. betød, at Hansa-Brandenburg måtte indstille produktionen af fly, der kunne anvendes militært, hvilket i praksis indebar, at virksomheden blev indstillet. Flere af virksomhedens modeller blev dog efter krigen fortsat fremstillet på licens, herunder i bl.a. Norge og Finland. Indtægterne fra licensproduktionen var dog ikke tilstrækkelige, og omkring 1925 ophørte selskabet endeligt.

I Danmark erhvervede Marinens Flyvevæsen efter 1. verdenskrig 16 stk. Hansa-Brandenburg W.29.

Modeller

Skolefly 
 1914: Hansa-Brandenburg D
 1914: Hansa-Brandenburg FD

Ubevæbnede observationsfly 
 1915: Hansa-Brandenburg LDD
 1915: Hansa-Brandenburg DD

Bevæbnede observationsfly 

 1916: Hansa-Brandenburg KDD
 1916: Hansa-Brandenburg C.I
 1917: Hansa-Brandenburg K
 1917: Hansa-Brandenburg L15

Jagerfly 
 1915: Hansa-Brandenburg MLD
 1916: Hansa-Brandenburg KF
 1916:  Hansa-Brandenburg KD (D.I)
 1917: Hansa-Brandenburg L14
 1917: Hansa-Brandenburg L16

Bombefly 
 1915: Hansa-Brandenburg ZM – Prototyperne ZM I und ZM II
 1915:  Hansa-Brandenburg GF (G.I)
 1916: Hansa-Brandenburg GFK

Søfly 

 1914: Hansa-Brandenburg W
 1915: Hansa-Brandenburg NW
 1915/16: Hansa-Brandenburg LW
 1916: Hansa-Brandenburg GNW
 1916/17: Hansa-Brandenburg KW
 1916: Hansa-Brandenburg KDW - Jagerfly
 1916: Hansa-Brandenburg W.11
 1916: Hansa-Brandenburg W.12
 1916: Hansa-Brandenburg GW - Torpedofly
 1916: Hansa-Brandenburg GDW - Torpedofly
 1916: Hansa-Brandenburg W.16
 1917/18: Hansa-Brandenburg W.19
 1917: Hansa-Brandenburg W.25
 1917: Hansa-Brandenburg W.26
 1917: Hansa-Brandenburg W.27
 1918: Hansa-Brandenburg W.29
 1918: Hansa-Brandenburg W.32
 1918: Hansa-Brandenburg W.33
 1918: Hansa-Brandenburg W.34

Flyvebåde 
 1915: Hansa-Brandenburg FB
 1916: Hansa-Brandenburg W.13
 1917: Hansa-Brandenburg W.18
 1917: Hansa-Brandenburg W.20
 1917: Hansa-Brandenburg W.23
 1916: Hansa-Brandenburg CC
 1918: Hansa-Brandenburg W.35

Litteratur 
 Handbuch der deutschen Aktiengesellschaften, 30. udgave 1925, Bind II, S. 2929.
 Jürgen Thorwald (Hrsg.), Ernst Heinkel: Stürmisches Leben. Mundus-Verlag, Stuttgart 1953. / som genoptryk: Aviatic-Verlag, Oberhaching 1998, .
 Enzo Angelucci, Paolo Matricardi: Flugzeuge von den Anfängen bis zum Ersten Weltkrieg. Wiesbaden 1976, .
 Günter Kroschel, Helmut Stützer: Die deutschen Militärflugzeuge 1910–1918. Wilhelmshaven 1977.
 Kenneth Munson: Bomber 1914–1919. Orell Füssli Verlag, Zürich 1968.
 Kenneth Munson: Kampfflugzeuge 1914–1919. Orell Füssli Verlag, Zürich 1968.
 Heinz Nowarra: Die Entwicklung der Flugzeuge 1914–18. München 1959.

Eksterne links 

Etableret i 1914
Ophørt i 1925
Flyproducenter fra Tyskland